Lav et referat af nedenstående tekst:

Tekst:
En 33-årig mand blev kort før klokken 09.30 stukket ned med kniv på Thuresensvej i Nørresundby. Ifølge vagtchef ved Nordjyllands Politi Mads Hessellund blev manden stukket i armen og det ene ben af tre til fire gerningsmænd, som flygtede fra stedet i ukendt retning i en sort stationcar. - Den 33-årige blev bragt til Aalborg Universitetshospital, og han er uden for livsfare, siger Mads Hesselund. Politiet har kun et sparsomt signalement af overfaldsmændene, som alle var iført sorte hættetrøjer med hætten slået op. - Vi er færdige med undersøgelserne på gerningsstedet, men vi vil gerne høre fra vidner, som har set episoden og eventuelt kan oplyse, i hvilken retning gerningsmændene er flygtet, siger Mads Hessellund. Af hensyn til efterforskningen ønsker vagtchefen ikke at komme med yderligere oplysninger om den sårede 33-årige mand. Har du oplysninger i sagen sidder Nordjyllands Politi klar på 114.

Referat:
Nordjyllands Politi efterlyser tre-fire gerningsmænd til et knivoverfald på åben gade i Nørresundby.